CELEX: 
Language: el
Date: 1985-01-22 00:00:00
Title: Απόφαση του Συμβουλίου της 19ης Δεκεμβρίου 1984 για τη σύναψη της συμφωνίας υπό μορφή ανταλλαγής επιστολών για την τροποποίηση και την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών #Συμφωνία υπό μορφή ανταλλαγής επιστολών για την τροποποίηση και την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών

Avis juridique important

|

31985D0043

85/43/ΕΟΚ: Απόφαση του Συμβουλίου της 19ης Δεκεμβρίου 1984 για τη σύναψη της συμφωνίας υπό μορφή ανταλλαγής επιστολών για την τροποποίηση και την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών  

Επίσημη Εφημερίδα αριθ. L 018 της 22/01/1985 σ. 0011

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 19ης Δεκεμβρίου 1984  για τη σύναψη της συμφωνίας υπό μορφή ανταλλαγής επιστολών για την τροποποίηση και την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών  (85/43/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,  τον προσωρινό διακανονισμό συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας σχετικά με τις αμοιβαίες συναλλαγές τυριών (1), όπως τροποποιήθηκε τελευταία με τη συμφωνία υπό μορφή ανταλλαγής επιστολών της 8ης Μαΐου 1984 (2),  την πρόταση της Επιτροπής,  Εκτιμώντας:  ότι είναι σκόπιμο να παραταθεί ο προαναφερθείς διακανονισμός, τροποποιώντας ωστόσο ορισμένες από τις διατάξεις του ώστε να προσαρμοστεί καλύτερα στις πραγματικές ανάγκες της αγοράς·  ότι η Επιτροπή ανέλαβε την υποχρέωση διεξαγωγής διαβουλεύσεων με τη Δημοκρατία της Φινλανδίας για το σκοπό αυτό και έφθασε, πάνω σε μια αμοιβαία βάση, σε μια ικανοποιητική συμφωνία με τη χώρα αυτή,  ΑΠΟΦΑΣΙΖΕΙ:  Άρθρο 1  Εγκρίνεται εξ ονόματος της Κοινότητας η συμφωνία υπό μορφή ανταλλαγής επιστολών για την τροποποίηση και την παράταση του προσωρινού διακανονισμού συντονισμένης πειθαρχίας μεταξύ της Ευρωπαϊκής Οικονομικής Κοινότητας και της Δημοκρατίας της Φινλανδίας.  Το κείμενο της συμφωνίας επισυνάπτεται στην παρούσα απόφαση.  Άρθρο 2  Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να υπογράψει τη συμφωνία, δεσμεύοντας την Κοινότητα.  Βρυξέλλες, 19 Δεκεμβρίου 1984.  Για το Συμβούλιο  Ο Πρόεδρος  P. O'TOOLE  (1) ΕΕ αριθ. L 359 της 15. 12. 1981, σ. 24.  (2) ΕΕ αριθ. L 126 της 12. 5. 1984, σ. 34.